Diari Oficial de la Generalitat Valenciana


Sumari del DOGV 7636, del 15-10-2015 (2015/8116)

Notificació de la sentència dictada en el procediment de divorci contenciós número 682/2014.
--------------------------------------------------------------------------------------------

### Dades del document

Número de DOGV
:   7636

Data del DOGV
:   15-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8116


Organisme emissor
:   Jutjat de Primera Instància número 4 de Mislata

Tipus de document
:   Edicte

Notificació de la sentència dictada en el procediment de divorci contenciós número 682/2014. [2015/8116]  
Divorci contenciós - 682/2014 € L  
Demandant: Antonia Moreno Gómez.  
Procurador: José Alberto López Segovia.  
Demandat: Joao Paulo Dantas Monteiro.  
Mª Cristina Villalba Moltó, secretària del Jutjat de Primera Instància número 4 de Mislata, fa saber que en el juí que es tramita en este jutjat, les dades particulars del qual consten en la capçalera del present edicte, s'ha dictat la sentència la dispositiva de la qual diu literalment així:  
  
«Estime la demanda plantejada per Antonia Moreno Gómez representada pel procurador senyor López Segovia contra Joao Paulo Dantas Monteiro (rebel) i declare dissolt, per causa de divorci, el matrimoni contret pels referits cònjuges, amb tots els efectes legals, i les mesures següents:  
1r. L'atribució de la guarda i custòdia del fill menor del matrimoni, J., a sa mare Antonia Moreno Gómez, i exercirà exclusivament la progenitora custòdia la pàtria potestat sobre el fill menor.  
2n. Com a règim de visites per a Joao Paulo Dantas Monteiro, atés el seu parador desconegut, no s'establix, sense perjuí que en cas de localització posterior es puguen reprendre les relacions paternofilials, després de la corresponent avaluació del PEF, que determinarà la modalitat de les visites.  
3r. L'assignació de l'ús i gaudi del domicili conjugal (habitatge privatiu de l'esposa), com del mobiliari i parament domèstic que n'hi ha a l'esposa i al menor.   
L'espòs retirarà del domicili conjugal, si no ho ha fet ja, els seus objectes personals i els de la seua exclusiva pertinença.  
4t. Joao Paulo Dantas Monteiro contribuirà com a prestació per aliments pel fill menor del matrimoni, i abonarà, per mesos anticipats i dins dels cinc primers dies de cada mes, la quantitat mensual de 300 euros, en el compte designat per la mare, la suma pecuniària de la qual serà anualment actualitzada segons la variació de l'IPC.  
5é. Les despeses extraordinàries les assumixen per meitat, i són totes aquelles cobertes per l'obligació de l'article 142 del Codi Civil.  
6é. Es dissol el règim economicomatrimonial.  
Tot això sense fer declaració sobre costes processals.  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent, la qual s'afegirà a les actuacions originals i serà notificada a les parts i se'ls farà saber que en contra es podrà interposar en este Jutjat recurs d'apel·lació, dins dels 20 dies següents de la seua notificació.  
S'informa les parts de la necessitat de constituir el depòsit per a recórrer-hi, així com que és un requisit indispensable per a recórrer-hi.  
La constitució de depòsit es realitzarà en el compte de consignacions d'este jutjat, sítia en l'oficina de Banesto de Mislata, amb número de compte 5622-1028-37-8634/14 especificant en el camp concepte que es tracta d'un «recurs», seguit del codi i tipus concret de recurs de què es tracte.  
Relació dels distints tipus de recurs:  
00 Civil-reposició (25 ?)  
01 Civil-revisió de resolució secretari judicial (25 ?)  
02 Civil-apel·lació (50 ?)  
03 Civil-queixa (30 ?)  
04 Civil-extraordinari per infracció processal (50 ?)  
05 Civil-rescissió de sentència ferma a instància de rebel (50 ?)  
06 Civil-cassació (50 ?)  
Així ho acorda, mana i firma Verónica Chuliá Belenguer, magistrada jutgessa de Primera Instància número 4 de Mislata. En done fe.»  
  
I perquè valga de notificació de forma legal al demandat Joao Paulo Dantas Monteiro, que es troba en parador desconegut, expedisc la present.  
  
Mislata, 1 de setembre de 2015.- La secretària judicial: Mª Cristina Villalba Moltó.